title: Smernica Komisie 2005/51/ES zo 7. septembra 2005, ktorou sa mení a dopĺňa príloha XX k smernici Európskeho parlamentu a Rady 2004/17/ES a príloha VIII k smernici Európskeho parlamentu a Rady 2004/18/ES o verejnom obstarávaní   (Text s významom pre EHP)

text:
               1.10.2005

               SK

               Úradný vestník Európskej únie

               L 257/127

         SMERNICA KOMISIE 2005/51/ES
   zo 7. septembra 2005,
   ktorou sa mení a dopĺňa príloha XX k smernici Európskeho parlamentu a Rady 2004/17/ES a príloha VIII k smernici Európskeho parlamentu a Rady 2004/18/ES o verejnom obstarávaní
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), a najmä na jej článok 70 písm. b),
   so zreteľom na smernicu Európskeho parlamentu a Rady 2004/18/ES z 31. marca 2004 o koordinácii postupov pri zadávaní verejných zákaziek na práce, verejných zákaziek na dodávku tovaru a verejných zákaziek na služby (2), a najmä na jej článok 79 ods. 1 písm. b),
   keďže:

               (1)

               Príloha XX k smernici 2004/17/ES stanovuje, že oznámenia uvedené v článkoch 41, 42, 43 a 63 tejto smernice majú obstarávatelia zasielať Úradu pre vydávanie úradných publikácií Európskych spoločenstiev vo formáte, ktorý vyžaduje smernica Komisie 2001/78/ES z 13. septembra 2001 o zmene a doplnení prílohy IV k smernici Rady 93/36/EHS, príloh IV, V a VI k smernici Rady 93/37/EHS, príloh III a IV k smernici Rady 92/50/EHS, zmenenej a doplnenej smernicou 97/52/ES, a príloh XII až XV, XVII a XVIII k smernici Rady 93/38/EHS, zmenenej a doplnenej smernicou 98/4/ES (smernica o používaní štandardných formulárov pri uverejňovaní oznámení o verejnom obstarávaní) (3). Podobne príloha VIII k smernici 2004/18/ES stanovuje, že oznámenia uvedené v článkoch 35, 58, 64 a 69 tejto smernice majú obstarávatelia zasielať Úradu pre vydávanie úradných publikácií Európskych spoločenstiev vo formáte vyžadovanom smernicou Komisie 2001/78/ES.

               (2)

               Keďže štandardné formuláre stanovené v smernici 2001/78/ES nezohľadňujú v plnej miere množstvo údajov požadovaných smernicami 2004/17/ES a 2004/18/ES, budú vykonávacími opatreniami stanovené nové štandardné formuláre. V dôsledku toho odkazy na smernicu 2001/78/ES, uvedené v prílohe XX k smernici 2004/17/ES a v prílohe VIII k smernici 2004/18/ES, už nie sú platné.

               (3)

               Preto je potrebné zodpovedajúcim spôsobom zmeniť a doplniť smernicu 2004/17/ES a smernicu 2004/18/ES.

               (4)

               Opatrenia stanovené v tejto smernici sú v súlade so stanoviskom Poradného výboru pre verejné obstarávanie,

         PRIJALA TÚTO SMERNICU:
   Článok 1
   V bode 1 písm. a) prílohy XX k smernici 2004/17/ES sa prvá veta nahrádza takto:

      „Oznámenia uvedené v článkoch 41, 42, 43 a 63 musia obstarávatelia poslať Úradu pre vydávanie úradných publikácií Európskych spoločenstiev vo formáte stanovenom vykonávacími opatreniami, ktoré prijme Komisia v súlade s postupom uvedeným v článku 68 ods. 2.“

   Článok 2
   V bode 1 písm. a) prílohy VIII k smernici 2004/18/ES sa prvá veta nahrádza takto:

      „Oznámenia uvedené v článkoch 35, 58, 64 a 69 musia obstarávatelia poslať Úradu pre vydávanie úradných publikácií Európskych spoločenstiev vo formáte stanovenom vykonávacími opatreniami, ktoré prijme Komisia v súlade s postupom uvedeným v článku 77 ods. 2.“

   Článok 3
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. januára 2006. Bezodkladne o tom informujú Komisiu.
   Členské štáty pri úradnom uverejnení alebo priamo v prijatých ustanoveniach uvedú odkaz na túto smernicu. Podrobnosti o spôsobe odkazu upravia členské štáty.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 7. septembra 2005

            Za Komisiu

         Charlie McCREEVY

            člen Komisie

      (1)  Ú. v. EÚ L 134, 30.4.2004, s. 1. Smernica zmenená a doplnená nariadením Komisie (ES) č. 1874/2004 (Ú. v. EÚ L 326, 29.10.2004, s. 17).

      (2)  Ú. v. EÚ L 134, 30.4.2004, s. 114. Smernica zmenená a doplnená nariadením (ES) č. 1874/2004.

      (3)  Ú. v. ES L 285, 29.10.2001, s. 1.


title: Smernica Rady zo 4.novembra 1976 o aproximácii právnych predpisov členských štátov, ktoré sa týkajú elektromerov

text:
Dôležité právne oznámenie

|

31976L0891

Úradný vestník L 336 , 04/12/1976 S. 0030 - 0048 Fínske špeciálne vydanie: Kapitola 13 Zväzok 5 S. 0232  Grécke špeciálne vydanie: Kapitola 13 Zväzok 4 S. 0226  Švédske špeciálne vydanie: Kapitola 13 Zväzok 5 S. 0232  Španielske špeciálne vydanie: Kapitola 13 Zväzok 5 S. 0240  Portugalské špeciálne vydanie Kapitola 13 Zväzok 5 S. 0240

		Smernica Radyzo 4.novembra 1976o aproximácii právnych predpisov členských štátov, ktoré sa týkajú elektromerov(76/891/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 100;so zreteľom na návrh Komisie;so zreteľom na stanovisko Európskeho parlamentu [1];so zreteľom na stanovisko Hospodárskeho a sociálneho výboru [2];keďže vo viacerých členských štátoch výroba a metódy skúšania elektromerov podliehajú prísnym predpisom, ktoré sú v jednotlivých členských štátoch rozdielne, čo následne zabraňuje obchodovaniu s elektromermi; keďže z tohto dôvodu je dôležité tieto predpisy aproximovať;keďže smernica Rady 71/316/EHS z 26. júla 1971 o aproximácii právnych predpisov členských štátov o spoločných ustanoveniach pre meradlá a metódy metrologickej kontroly [3], naposledy zmenená a doplnená smernicou 72/427/EHS [4], ustanovila postupy pre typové schválenie EHS a prvotné overenie EHS; keďže v súlade s touto smernicou je potrebné špecifikovať technické požiadavky na konštrukciu a prevádzku elektromerov,PRIJALA TÚTO SMERNICU:Článok 1Táto smernica sa vzťahuje na nové priamo pripojené jednosadzbové alebo viacsadzbové indukčné elektromery, ktoré sú určené na meranie činnej energie jednofázového alebo viacfázového elektrického prúdu s frekvenciou 50 Hz.Článok 2Tieto elektromery, ktoré môžu dostať označenie EHS, sú opísané v prílohe k tejto smernici.Tieto elektromery podliehajú typovému schváleniu EHS a prvotnému overenie EHS.Článok 3Členské štáty nemôžu brániť umiestneniu na trh alebo uvedenie do prevádzky elektromerov, ktoré majú značku typového schválenia EHS a prvotného overenia EHS, ani zakazovať toto umiestnenie na trh alebo uvedenie do prevádzky alebo ho obmedzovať.Členské štáty, v ktorých platné najväčšie dovolené chyby elektromerov sú menšie ako stanovuje smernica pre prvotné overenie, môžu tieto najväčšie dovolené chyby naďalej uplatňovať počas obdobia päť a pol roka od oznámenia tejto smernice.Na základe skúseností, ktoré v tomto období s povolenou výnimkou a výsledkami získanými v medzinárodných subjektoch nadobudnú, prijmú pred uplynutím tejto päť a polročnej lehoty príslušné opatrenia v súlade s postupmi ustanovenými v článku 19 smernice 71/316/EHS.Článok 41. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 18 mesiacov od dátumu jej oznámenia a infomujú o tom Komisiu.2. Členské štáty zabezpečia, aby sa Komisii oznámilo znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 5Táto smernica je adresovaná členským štátom.V Bruseli 4. novembra 1976Za RadupredsedaTh. E. Westerterp[1] Ú. v. ES C 23, 8.3.1974, s. 51.[2] Ú. v. ES C 101, 23.11.1973, s. 6.[3] Ú. v. ES L 202, 6.9.1971, s. 1.[4] Ú. v. ES L 291, 28.12.1972, s. 156.--------------------------------------------------PRÍLOHAKAPITOLA I – POJMY1. VYMEDZENIE NIEKTORÝCH POJMOV POUŽÍVANÝCH V TEJTO PRÍLOHE1.1. Influenčná veličina alebo faktorKaždá veličina alebo každý faktor iné ako meraná veličina, ktorých účinky by mohli zmeniť výsledok merania.1.2. Kolísanie chyby v dôsledku influenčnej veličinyRozdiel medzi chybami elektromeru, ak jedna influenčná veličina nadobudne následne za sebou dve stanovené hodnoty.1.3. Referenčná hodnota influenčnej veličinyHodnota tejto veličiny, na základe ktorej sú stanovené určité charakteristické vlastnosti elektromeru.1.4. Základný prúd (Ib)Hodnota prúdu, podľa ktorej sú stanovené príslušné charakteristiky elektromeru.1.5. Najväčší prúd (Imax)Maximálna hodnota prúdu, pri ktorej elektromer musí vyhovovať požiadavkám tejto smernice.1.6. Koeficient skresleniaPomer efektívnej hodnoty obsahu harmonickej získaný odpočítaním základného faktora od nesínusoidnej striedavej veličiny k efektívnej hodnote nesínusoidnej veličiny. Koeficient skreslenia sa obvykle vyjadruje v percentách.1.7. Základná rýchlosťMenovitá rýchlosť otáčania rotora vyjadrená v otáčkach za minútu, ak sa elektromer nachádza v referenčných podmienkach a preteká ním základný prúd pri jednotkovom účinníku.1.8. Základný krútiaci momentMenovitá hodnota krútiaceho momentu pôsobiaceho na rotor, ak má tento zostať stacionárny, pričom elektromer sa nachádza v referenčných podmienkach a preteká ním prúd s jednotkovým účinníkom.1.9. TypVýraz používaný na definovanie všetkých elektromerov s jedným alebo viacerými tarifami, vyrábaných tým istým výrobcom, ktoré sa vyznačujú:- podobnými metrologickými vlastnosťami,- jednotnosťou konštrukcie častí určujúcich tieto vlastnosti,- rovnakým počtom ampérzávitov prúdových vinutí pre základný prúd s rovnakým počtom závitov na voltnapäťových vinutiach pre referenčné napätie,- rovnakým pomerom medzi maximálnym a základným prúdom,Daný typ môže zahŕňať rôzne hodnoty základného prúdu a referenčného napätia.Poznámkya) Tieto elektromery musia byť výrobcom označené jednou alebo viacerými skupinami písmen alebo číslic alebo kombináciou písmen a číslic. Každý typ môže mať iba jedno označenie.b) Typ reprezentovaný tromi vzorkami elektromerov určenými na skúšky typového schválenia, ktorých charakteristiky (základný prúd a referenčné napätie) vyberie príslušný metrologický servis spomedzi tých, ktoré sú uvedené v tabuľkách navrhnutých výrobcom (doložka 6.1.1).c) V prípade špeciálnych výrob rovnakého typu sa súčin počtu závitov vinutia a hodnoty základného prúdu môže líšiť od súčinu elektromerov predstavujúci daný typ. Kvôli získaniu celého počtu závitov sa musí vybrať najbližšia hodnota súčinu bezprostredne nad alebo pod.Len na základe tohto dôvodu sa počet závitov na voltnapäťových vinutiach môže líšiť o najviac o 20 % od počtu u vzoriek elektromerov predstavujúcich daný typ.d) Pomer medzi najvyššou a najnižšou základnou rýchlosťou otáčania rotora každého elektromera rovnakého typu nesmie presiahnuť 1:5.KAPITOLA II – TECHNICKÉ PODMIENKY2. MECHANICKÉ TECHNICKÉ PODMIENKY2.1. VšeobecneElektromery musia byť navrhnuté a skonštruované tak, aby sa zamedzilo akémukoľvek nebezpečenstvu pri bežnom používaní a za bežných podmienok tak, aby bola zabezpečená najmä:- bezpečnosť osôb pred úderom elektrickým prúdom,- bezpečnosť osôb pred účinkami nadmernej teploty,- bezpečnosť pred šírením ohňa.Všetky časti, ktoré sú za bežných pracovných podmienok vystavené účinkom korózie, musia byť účinne chránené. Žiadny ochranný povlak nesmie podliehať poškodeniu v prípade bežného zaobchádzania a ani nesmie byť nepriaznivo ovplyvnený v dôsledku vystavenia účinkom ovzdušia za obvyklých prevádzkových podmienok.Elektromer sa musí vyznačovať primeranou mechanickou pevnosťou a musí byť schopný odolávať zvýšenej teplote, ktorá sa môže vyskytnúť za obvyklých prevádzkových podmienok.Konštrukčné časti musia byť spoľahlivo upevnené a zabezpečené proti uvoľneniu počas prepravy alebo pri bežnom používaní.Elektrické spojenia musia byť prevedené tak, aby sa zabránilo prerušeniu obvodu vrátane podmienkam preťaženia stanovených v tejto smernici.Konštrukcia elektromera musí byť taká, aby minimalizovala nebezpečenstvá skratu izolácie medzi časťami pod napätím a prístupnými vodivými časťami v dôsledku náhodného uvoľnenia alebo odskrutkovania vinutia, skrutiek atď.2.2. SkriňaSkriňa elektromera musí byť prakticky prachotesná a musí sa dať zaplombovať takým spôsobom, aby vnútorné časti elektromera boli prístupné len pri porušení plomby.Skriňa sa nesmie dať odstrániť bez použitia nástroja, mince alebo podobného zariadenia.Skriňa musí byť skonštruovaná a usporiadaná tak, aby žiadna netrvalá deformácia nemohla zabrániť uspokojivej prevádzke elektromera.Elektromery určené na pripojenie k sieti s napätím proti zemi väčším ako 250 V, ktorých skrine obsahujú prístupné kovové časti, musia byť opatrené ochrannou uzemňovacou svorkou.V prípade elektromerov určených na pripojenie k sieti s referenčným napätím proti zemi 250 V alebo nižším, ktorých skriňa je úplne alebo čiastočne vyhotovená z kovu, sa musia prijať príslušné opatrenia na pripojenie skrine k zemi.2.3. OkienkaAk je skriňa elektromeru priehľadná, musí mať dve alebo viac okienok umožňujúcich odčítavať údaje počítadla a pozorovať pohyb rotora. Tieto okienka sú pokryté platňami z priehľadného materiálu, ktoré nie je možné odstrániť bez poškodenia plomb.2.4. Svorky – svorkovniceSvorky musia byť zoskupené do jednej alebo viacerých svorkovníc s dostatočnou mechanickou pevnosťou tak, aby bolo možné k nim pripevniť tuhé vodiče alebo káble.Musí existovať možnosť bež ťažkostí odpojiť napäťové svorky od prúdových vstupných svoriek.Pripojenie vodičov na svorky musí byť vykonané tak, aby bol zabezpečený dostatočný a trvalý kontakt tak, aby neexistovalo žiadne riziko uvoľnenia alebo nadmerného zahrievania. Otvory predstavujúce predĺženie otvorov svoriek v izolačnom materiáli musia byť dostatočne veľké nato, aby umožnili ľahké vsunutie izolácie vodičov.PoznámkaMateriál, z ktorého je vyrobená svorkovnica, musí vyhovieť skúške uvedenej v ISO odporúčaní R 75 (1958), oddiel 6, pre teplotu 135 °C .2.5. Kryt svorkovniceSvorky elektromeru musia byť zakryté krytom svorkovnice, ktorý sa musí dať zaplombovať nezávisle od krytu elektromeru. Ak sa elektromer montuje na dosku, nesmie existovať možnosť dosiahnuť na svorky bez porušenia plomb na kryte svorkovnice. Kryt svorkovnice musí preto zakrývať svorkovnicu, skrutky pridržiavajúce vodiče vo svorkách a v prípade potreby dostatočnú dĺžku pripojovacích vodičov a ich izolácie.2.6. Počítadlo (počítací mechanizmus)Počítadlá môžu byť bubnového alebo ručičkového typu.Jednotkou počítadla musí byť kilowathodina.V prípade bubnových počítadiel sú jednotky vyznačené v blízkosti zostavy bubnov.V prípade ručičkových počítadiel sú kruhové stupnice (s výnimkou stupnice označujúcej najnižšiu hodnotu) rozdelené na 10 rovnakých dielikov a očíslované od nuly do deväť. Jednotková kruhová stupnica bude označená po dielikoch d+++++ TIFF +++++1 kWh a v blízkosti každej z ďalších stupníc sa vyznačí počet kilwathodín zodpovedajúcich jednému dieliku tejto stupnice, t. j. 10, 100, 1000 a 10000.Stupnica počítadiel ručičkového typu alebo bubon počítadiel bubnového typu, ktorý ukazuje desatiny odčítanej jednotky, musí byť farebne ohraničená alebo vyfarbená.Navyše, stupnica alebo kontinuálne rotujúci bubon ukazujúci najnižšie hodnoty musia obsahovať stupnicu rozdelenú na 100 rovnakých dielikov alebo musia mať iné usporiadanie poskytujúce podobné presnosť odčítania.Počítadlo musí umožňovať záznam, od nuly a po dobu minimálne 1500 hodín, energiu zodpovedajúcu maximálnemu prúdu pri referenčnom napätí a jednotkovom účinníku.Všetky údaje na počítadle musia byť nezmazateľné a ľahko čitateľné.2.7. Smer otáčania rotora a označenie rotoraOkraj rotora, najbližší k pozorovateľovi pri čelnom pohľade na elektromer, sa musí otáčať zľava doprava. Smer otáčania musí byť označený jasne viditeľnou a nezmazateľnou šípkou.Na okraji alebo hornej ploche kotúča sa nachádza hlavná značka o šírke 1/20 a 1/30 obvodu kotúča tak, aby sa uľahčilo odčítanie počtu otáčok.Kotúč môže byť taktiež opatrený značkami, ktoré umožňujú vykonanie stroboskopických alebo iných skúšok. Tieto značky nesmú brániť používaniu hlavnej značky, pokiaľ sa táto používa na fotoelektrické odčítavanie počtu otáčok kotúča.3. ELEKTRICKÉ TECHNICKÉ PODMIENKY3.1. Straty výkonu3.1.1. Napäťové obvodyStrata v každom napäťovom obvode pri referenčnom napätí, pri referenčnej frekvencii a pri referenčnej teplote nesmie prekročiť 2 W a 8 VA v prípade jednofázových elektromerov a 2 V a 10 VA v prípade viacfázových elektromerov.3.1.2. Prúdové obvodyV prípade elektromerov so základným prúdom nižším ako 30 A nesmie zdanlivý výkon odoberaný každým obvodom pri základnom prúde, pri referenčnej frekvencii a pri referenčnej teplote presiahnuť 2,5 VA. V prípade vyššieho základného prúdu nesmie presiahnuť 5 VA.3.2. ZahrievanieZa obvyklým podmienok používania nesmú vinutia a izolácia dosiahnuť teplotu, ktorá by mohla negatívne ovplyvniť fungovanie elektromeru.Ak je každý obvod napájaný svojim maximálnym prúdom a každý napäťový obvod (a pomocné obvody napájané po dobu dlhšiu, ako je ich tepelná časová konštanta) napájaný pri napätí 1,2 x vyššom ako je referenčné napätie, tak zvýšenie teploty (Δt) rôznych konštrukčných častí elektromera nesmie prekročiť hodnotu uvedenú v tabuľke uvedenej nižšie, pri teplote okolia nepresahujúcej 40 °C.Elektromer sa musí skúšať po dobu dvoch hodín a nesmie byť vystavený prievanu a ani priamemu slnečnému svetlu.Konštrukčné časti elektromeru | Δt v °C |Vinutia | 60 |Vonkajšia plocha skrine | 25 |Navyše elektromer nesmie po skúške vykazovať žiadne poškodenie a musí vyhovieť skúške striedavým napätím podľa odstavca 3.3.3.Teplota vinutí sa stanoví metódou menenia napätia (pozri publikáciu IEC č. 28 „Medzinárodné špecifikácie pre žhavenia vinutí medeného typu“).Pri meraní odporu obvodu musia byť prívodné vedenia k elektromeru minimálne 100 cm dlhé a musia mať taký prierez, aby prúdová hustota bola menšia ako 4 A/mm2. Meranie zmeny odporu sa vykoná na pripojeniach svorkovnice.3.3. Dielektrické vlastnostiElektromer a jeho zabudované pomocné zariadenia, pokiaľ existujú, musia byť také, aby si zachovali primerané dielektrické vlastnosti za bežných podmienok používania, berúc do úvahy atmosférické vplyvy a rôzne napätia, ktorým sú ich obvody vystavené za normálnych podmienok používania.Následne musí byť elektromer schopný vyhovieť bez poškodenia dielektrickým skúškam podrobne opísaným v odsekoch 3.3.2 a 3.3.3.Skúšky sa budú vykonávať len na kompletnom novom elektromere s namontovaným krytom (okrem prípadov uvedených nižšie) a krytom svorkovnice, pričom skrutky vodičov musia byť priskrutkované na maximálne použiteľný vodič zasunutý vo svorkách.Tieto skúšky sa vykonávajú iba jedenkrát na každom elektromere a postup musí byť v súlade s publikáciou IEC 60: „High voltage tests – Skúšky vysokým napätím (1962)“.Poznámka:Ak sa usporiadanie svoriek elektromeru líši od usporiadania svoriek elektromeru pôvodne podrobeného typovému schváleniu, všetky skúšky dielektrických vlastností sa musia vykonať pre rôzne usporiadanie svoriek.Na účely týchto skúšok má pojem „zem“ tento význam:a) ak je skriňa elektromera vyrobená celá z kovu, tak zemou je samotná skriňa umiestnená na plochom vodivom povrchu;b) keď je skriňa elektromeru alebo jej časť vyrobená z izolačného materiálu, tak zemou je vodivá fólia pripojená k plochému vodivému povrchu, na ktorom je elektromer umiestnený.Tam, kde to kryt svorkovnice umožňuje, tak medzi fóliou a otvormi pre vodiče v kryte svorkovnice sa ponechá medzera približne 2 cm.Počas impulzných skúšok a skúšok striedavým napätím budú obvody, ktoré nie sú skúšané, pripojené buď na kostru, alebo na zem tak, ako je uvedené nižšie.Najskôr sa vykoná impulzná skúška a potom skúška striedavým napätím.Počas týchto skúšok nesmie dôjsť k preskoku, prierezu a ani ku prebitiu.Po ukončení týchto skúšok nesmie byť zmena percentuálnej chyby elektromeru väčšia ako je neistota merania.V tejto časti sa pod pojmom „všetky svorky“ rozumie celá sada svoriek prúdových obvodov, napäťových obvodov a, pokiaľ existujú, pomocných obvodov s referenčným napätím vyšším ako 40 V.3.3.1. Všeobecné podmienky pre skúšky dielektrických vlastnostíTieto skúšky sa vykonávajú za bežných podmienok použitia. Počas skúšky nesmie byť kvalita izolácie zhoršená prachom alebo nadmernou vlhkosťou.Pokiaľ nie je stanovené inak, tak normálne podmienky skúšok izolácie sú:- teplota okolia 15 °C až 25 °C- relatívna vlhkosť 45 % až 75 %- atmosférický tlak 86 x 103 až 106 x 103 Pa(860 mbar až 1060 mbar)3.3.2. Skúška impulzným napätímSkúška impulzným napätím je určená na stanovenie schopnosti elektromeru vydržať bez poškodenia krátkodobé prepätie vysokých hodnôt.Poznámka:Cieľom skúšok v súlade s odsekom 3.3.2.1 je v zásade zabezpečiť na jednej strane kvalitu izolácie napäťového vinutia medzi závitmi alebo medzi vrstvami a na druhej strane izolácie medzi rôznymi obvodmi elektromeru, ktoré sú pri bežnej prevádzke pripojené na vodiče rôznych fáz siete, medzi ktorými sa môže vyskytnúť prepätie.Skúška uvedená v odseku 3.3.2.2 je určená na zabezpečenia celkového overenia správania sa izolácie všetkých elektrických obvodov v elektromere proti zemi. Táto izolácia predstavuje základný bezpečnostný faktor pre osoby v prípade prepätia v sieti.Energia použitého generátora pre tieto skúšky musí byť v súlade s príslušnými požiadavkami publikácie IEC č. 60. Tvar impulznej vlny predstavuje štandardizovanú hodnotu 1,2/50 a jej vrcholová hodnota je 6 kV. Pre každú skúšku sa impulzné napätie prikladá desaťkrát s rovnakou polaritou.3.3.2.1. Skúška izolácie napäťových obvodov a izolácie medzi obvodmiSkúška sa vykoná nezávisle od obvodu (alebo v súbore obvodov), ktoré sú pri bežnom používaní izolované od ostatných obvodov elektromera. Svorky obvodov, ktoré nie sú vystavené impulznému napätiu, musia byť pripojené na zem.Ak sú pri obvyklom používaní napäťové a prúdové obvody hnacieho prvku spojené spolu, tak potom sa skúška vykoná na celku. Druhý koniec napäťového obvodu sa pripojí na zem a impulzné napätie sa privedie medzi svorku prúdového obvodu a zem.Ak má niekoľko napäťových obvodov elektromera spoločný bod, tak tento bod sa musí pripojiť na zem a impulzné napätie sa postupne privádza medzi každý z voľných koncov (alebo na prúdový obvod k nemu pripojený) a zem.Pomocné obvody určené na priame pripojenie k sieti s referenčným napätím vyšším ako 40 V sa podrobia skúške impulzným napätím za rovnakých podmienok, ako sú podmienky uvedené pre napäťové obvody. Ostatné pomocné obvody sa neskúšajú.3.3.2.2. Izolačná skúška elektrických obvodov proti zemi.Všetky svorky obvodov elektromera, s výnimkou svoriek pomocných obvodov s referenčným napätím nepresahujúcim 40 V, sa spoja spolu.Pomocné obvody s referenčným napätím nepresahujúcim 40 V sa pripoja k zemi.Impulzné napätie sa privádza medzi všetky obvody elektromera a zem.3.3.3. Skúška striedavým napätímSkúšky striedavým napätím sa vykonajú v súlade s nižšie uvedenou tabuľkou.Skúšobné napätie musí byť v podstate sínusové s frekvenciou 50 Hz a privádza sa po dobu jednej minúty. Zdroj energie musí byť schopný dodávať minimálne 500 VA.Počas skúšok A a B v nižšie uvedenej tabuľke musia byť obvody, ktoré nie sú podrobené skúške napätím pripojené na kostru.Počas skúšok proti zemi (ak C v tejto tabuľke) budú pomocné obvody, ktorých referenčné napätie nepresahuje 40 V, pripojené k zemi.Efektívna hodnota skúšobného napätia | Body, v ktorých sa privádza skúšobné napätie |A.Skúšky, ktoré sa môžu vykonať pri odstránenom kryte elektromera a krytu svorkovnice| —medzi kostrou a: |2 kV | a)každou zostavou prúdovo napäťových vinutí jedného a toho istého hnacieho prvku, ktoré sú v bežnom používaní spojené spolu, ale sú od ostatných obvodov oddelené a vhodne izolované; |2 kV | b)každým pomocným obvodom alebo súborom pomocných obvodov majúcich spoločný bod, kde je referenčné napätie vyššie ako 40 V; |500 V | c)každým pomocným obvodom s referenčným napätím vyšším ako 40 V. |600 V alebo dvojnásobok napätia priloženého na napäťové vinutia za referenčných podmienok tam, kde je referenčné napätie vyššie ako 300 V (platí vyšší číselný údaj) | B.Skúšky, ktoré sa môžu vykonať s demontovaným krytom svorkovnice, ale s nasadeným krytom, ak je tento vyrobený z kovu |—medzi prúdovým obvodom a napäťovým obvodom každého hnacieho prvku, ktoré sú bežne spojené spolu, sa toto spojenie počas skúšky dočasne preruší |C.Skúška sa musí vykonať s uzavretou skrinkou, s nasadeným krytom a krytom svorkovnice2 kV | —medzi všetkými prúdovými a napäťovými obvodmi, ako aj pomocnými obvodmi, ktorých referenčné napätie je vyššie ako 40 V, spojených spolu a so zemou elektromeru |4. ÚDAJE, KTORÉ MUSIA BYŤ UVEDENÉ NA ELEKTROMERE4.1. Výkonový štítokKaždý elektromer musí byť opatrený výkonovým štítkom, ktorý môže byť buď kruhová stupnica počítadla, alebo môže byť upevnený vo vnútri elektromera.Musia byť na ňom uvedené nezmazateľne, ľahko čitateľne a zvonku viditeľne tieto údaje:a) identifikačná značka výrobcu alebo obchodný názov;b) označenie typu;c) znak potvrdzujúci EHS typové schválenie elektromera;d) označenie počtu a usporiadania hnacích prvkov buď vo forme: jednofázový dvojvodičový, trojfázový štvorvodičový atď., alebo použitím symbolov v súlade s normou harmonizovanou na úrovni spoločenstva;e) referenčné napätie;f) základný prúd a maximálny prúd, v tvare: 10 – 40 A alebo 10 (40) A;g) referenčná frekvencia 50 Hz;h) konštanta elektromeru v jednej z týchto foriem: x Wh/ot alebo x ot/kWh;i) výrobné číslo elektromera a rok jeho výroby;j) referenčná teplota, pokiaľ je iná ako 23 0C.Na elektromere môžu byť taktiež uvedené informácie týkajúce sa miesta jeho výroby, obchodného opisu, zvláštneho výrobného čísla, názvu dodávateľa elektrickej energie, znaku zhody s európskou normou a identifikačné číslo schémy zapojenia. Všetky ostatné informácie alebo nápisy sú zakázané, pokiaľ nie sú osobitne povolené.4.2. Schéma zapojenia a označovania svoriekKaždý elektromer musí byť opatrený ľahko identifikovateľnou schémou zapojenia s uvedením súvislosti medzi pripájacími svorkami vrátane svoriek pomocného zariadenia a vodičov, ktoré sa majú pripojiť. V prípade trojfázových elektromerov musí byť uvedený sled fáz, pre ktorý je elektromer určený. Schéma zapojenia môže mať na výkonovom štítku vyrazené referenčné číslo. Pokiaľ sú svorky elektromera opatrené značkami, tak tieto musia byť vyznačené aj v schéme. Schémy zapojenia môžu byť nahradené referenčným číslom stanoveným v národnej norme toho členského štátu, v ktorom sa elektromer bude používať.KAPITOLA III – METROLOGICKÉ POŽIADAVKY5. METROLOGICKÉ POŽIADAVKY5.1. Maximálne prípustné chybyZa referenčných podmienok opísaných v odseku 5.2. nesmú jednofázové elektromery a viacfázové elektromery so súmerným zaťažením presiahnuť chyby uvedené v tabuľke I a viacfázové elektromery s jednofázovými zaťaženiami (pri symetrických napätiach) nesmú presiahnuť chyby uvedené v tabuľke II.TABUĽKA IHodnota prúdu | Účinník | Maximálne povolené chyby (±) |0,05 Ib | 1 | 2,5 % |0,1 Ib ≤ I ≤ Imax | 1 | 2,0 % |0,1 Ib | 0,5 indukt. | 2,5 % |0,2 Ib ≤ I ≤ Imax | 0,5 indukt. | 2,0 % |TABUĽKA IIHodnota prúdu | Účinník | Maximálne povolené chyby (±) |0,2 Ib ≤ I ≤ Ib | 1 | 3,0 % |Ib ≤ I ≤ Imax | 1 | 4,0 % |Ib | 0,5 indukt. | 3,0 % |Pri základnom prúde a jednotkovom účinníku nesmie rozdiel medzi chybou elektromeru s jednofázovým zaťažením a percentuálnou chybou pri symetrických viacfázových zaťaženiach prekročiť hodnotu 2,5 %.Poznámka:Pod jednofázovým zaťažením trojfázového elektromeru sa rozumie zaťaženie medzi jednou fázou a napätím nulového vodiča štvorvodičového systému (pričom jeden je nulový vodič) alebo napätím medzi fázami trojvodičového systému (bez nulového vodiča). V každom prípade musí zostať na elektromer pripojený kompletný napäťový systém.5.2. Referenčné podmienkyOkrem výnimiek výslovne uvedených v tejto prílohe sa skúšky na stanovenie chýb a kolísaní chyby ako funkcie vplyvových veličín vykonávajú za týchto referenčných podmienok:a) elektromer musí byť uzatvorený, t. j. kryt elektromera musí byť na svojom mieste;b) v prípade počítadiel bubnového typu smie byť v chode iba najrýchlejšie sa otáčajúci bubon, dokonca aj keď nie je viditeľný;c) pred každým meraním musí byť napätie pripojené minimálne jednu hodinu a každý skúšobný prúd musí byť nastavený postupným zvyšovaním alebo znižovaním hodnôt a pripojený dostatočne dlho na stabilizovanie rýchlosti otáčania kotúča.Navyše v prípade viacfázových elektromerov:d) poradie fáz musí zodpovedať priamemu sledu (ako je uvedené v schéme zapojenia);e) napätia a prúdy musia byť z praktických dôvodov symetrické, t. j.:- žiadne z napätí medzi vodičom a nulovým vodičom alebo medzi dvomi vodičmi sa nesmie líšiť o viac ako 1 % od strednej hodnoty príslušných napätí,- žiadny z prúdov napätí vo vodičoch sa nesmie líšiť o viac ako 2 % od strednej hodnoty týchto prúdov,- fázové posuny predstavované každým z týchto prúdov pri príslušnom napätí fázy proti nulovému vodiču sa nesmú líšiť vzájomne o viac ako 2° pri akomkoľvek účinníku.Referenčné hodnoty vplyvových veličín sú uvedené v tabuľke III.TABUĽKA IIIVplyvové veličiny | Referenčná hodnota | Odchýlka |Teplota okolia | Referenčná teplota, alebo ak nie je uvedená, 23 °C | ± 2 °C |Poloha pri použití | Vertikálná poloha pri použití | ± 0,5 °C |Napätie | Referenčné napätie | ± 1 % |Frekvencia | Referenčná frekvencia 50 Hz | ± 0,5 % |Tvar vlny | Napätie a prúdy sínusového tvaru | Činiteľ skreslenia menší ako 3 % |Magnetická indukcia vonkajšieho pôvodu pri 50 Hz | Magnetická indukcia rovná nule | Hodnota indukcie, ktorá nespôsobí zmenu relatívnej chyby o viac ako 0,3 % |5.3. Účinky vplyvových veličínZmeny chyby sa stanovia pre každú vplyvovú veličinu podľa podmienok uvedených v tabuľke IV, pričom sa dodržia všetky ostatné podmienky uvedené v bode 5.2.TABUĽKA IVVplyvové veličiny | Typ skúšok a podmienky | Účinník | Max. hodnota koeficientu priemernej (±) |Teplota | Od 0,1 Ib do Imax | 1 | 0,1 %/K |Od 0,2 Ib do Imax | 0,5 indukt. | 0,15 %/K |Vplyvové veličiny | Typ skúšok a podmienky | Účinník | Max. hodnota koeficientu priemernej (±) |Zmena maximálnej dovolenej chyby (±) |Poloha | Pre odklon 3° od kolmice v ľubovoľnom smere: | |I = 0,05 Ib | 1 | 3,0 % |I = Ib a Imax | 1 | 0,5 % |Napätie | Pre zmenu 10 % v ľubovoľnom smere vzhľadom na referenčné napätie: | | |I = 0,1 Ib | 1 | 1,5 % |I = 0,5 Imax | 1 | 1,0 % |I = 0,5 Imax | 0,5 indukt. | 1,5 % |Frekvencia | Pre zmenu 5 % v ľubovoľnom smere proti 50 Hz: | | |I = 0,1 Ib | 1 | 1,5 % |I = 0,5 Imax | 1 | 1,3 % |I = 0,5 Imax | 0,5 indukt. | 1,5 % |Tvar vlny | Pre zvýšenie o 10 % harmonickej tretieho rádu v prúdovej vlne o 10 %: | | |pri I = Ib | 1 | 0,8 % |Magnetická indukcia vonkajšieho pôvodu | Pre magnetickú indukciu 0,5 mT pri referenčnej frekvencii za najnepriaznivejších podmienok fázy a smeru: | | |pri Ib | 1 | 3,0 % |Obrátený sled fáz | Pre obrátenie priameho sledu fáz: | | |0,5 Ib ≤ I ≤ Imax (symetrické zaťaženie) | 1 | 1,5 % |I = 0,5 Ib jednofázové zaťaženie | 1 | 2,0 % |Magnetické pole príslušenstva | I = 0,05 Ib | 1 | 1,0 % |Mechanické zaťaženie počítadla alebo každého počítadla viac sadzového elektromeru | I = 0,05 Ib | 1 | 2,0 % |5.4. Účinok prechodných vysokých preťaženíSkúšobný obvod musí byť prakticky neinduktívny. Po privedení prechodného nadprúdu musí zostať napätie na svorkách zachované a elektromer sa musí nechať v kľude dostatočne dlho na to, aby nadobudol svoju počiatočnú teplotu (približne 1 hodinu).Elektromery musia byť schopné preniesť prúdový náraz (získaný napríklad z vybitia kondenzátora alebo zo siete cez tyristorové riadenie) so špičkovou hodnotou rovnajúcou sa 50 násobku maximálneho prúdu (až do 7000 A) a s hodnotou trvalo vyššou ako 25 násobok maximálneho prúdu (alebo 3500 A) na dobu 1 ms.Na konci tejto skúšky nesmie byť zmena chyby väčšia ako 1,5 % pri základnom prúde a jednotkovom účinníku.5.5. Zmena chyby spôsobená samozahriatímPo tom, ako sa najskôr udržiava pri referenčnom napätí po dobu minimálne jednej hodiny bez privádzania prúdu do obvodov, menovitý maximálny prúd sa privedie do prúdových vinutí. Chyba elektromera sa odmeria ihneď po jeho uvedení do prevádzky a potom v krátkych časových intervaloch na to, aby bolo možné správne zakresliť krivku zmeny chyby ako funkciu času.Skúška bude prebiehať minimálne jednu hodinu a v každom prípade dovtedy, kým sa zmena nezaznamená za časový interval 20 minút väčšia ako 0,2 %.Zmena chyby v dôsledku samozahrievania odmeraná spôsobom, ktorý je uvedený vyššie, nesmie byť väčšia ako 1 % pri jednotkovom účinníku a 1,5 % pri účinníku 0,5.5.6. Chod naprázdnoZa podmienok uvedených v bode 5.2, ak sú prúdové obvody elektromeru rozpojené, tak rotor sa nesmie roztočiť pri žiadnej hodnote napätia medzi 80 % a 110 % referenčného napätia: rotor sa môže mierne pootočiť, avšak za žiadnych okolností nesmie vykonať jednu úplnú otáčku. V prípade počítadla bubnového typu platí táto požiadavka iba vtedy, ak je v zábere iba jeden bubon.5.7. SpustenieZa podmienok uvedených v bode 5.2, ak cez elektromer prechádza prúd rovnajúci sa 0,5 % základného prúdu s jednotkovým účinníkom, tento sa musí rozbehnúť a trvalo sa otáčať. Treba si overiť, či rotor vykonal úplnú otáčku. V prípade počítadla bubnového typu platí táto požiadavka iba vtedy, ak je v zábere jeden alebo dva bubny.5.8. Zhoda počítadla s konštantou odčítania elektromeraPomer medzi počtom otáčok kotúča elektromera a údajom počítadla musí byť správny.5.9. Rozsahy nastaveniaElektromer nastavený tak, aby vyhovoval uvedeným požiadavkám, musí mať minimálne tieto rozsahy nastavenia:a) Nastavenie pri plnom zaťažení:± 4 % zmeny rýchlosti kotúča pre prúd rovnajúci sa polovici maximálneho prúdu, s referenčným napätím, frekvenciou 50 Hz a s jednotkovým účinníkom.b) Nastavenie pri ľahkom zaťažení:± 4 % zmeny rýchlosti kotúča pri 5 % základného prúdu, s frekvenciou 50 Hz s referenčným napätím s jednotkovým účinníkom.c) Nastavenie pri fázovom posunutí (ak je možné elektromer takto nastaviť):± 1 % zmeny rýchlosti kotúča pre účinník (induktívny) 0,5 pri prúde rovnajúcom sa polovici maximálneho prúdu, pri frekvenciou 50 Hz a referenčnom napätí.KAPITOLA IV– TYPOVÉ SCHVÁLENIE EHSTypové schválenie EHS elektromerov sa udeľuje v súlade s požiadavkami smernice 71/316/EHS. Niektoré z týchto požiadaviek sú stanovené v tejto kapitole.6. TYPOVÉ SCHVÁLENIE EHS6.1. Postup pri typovom schválení EHS6.1.1. Technická dokumentáciaK žiadosti o typové schválenie EHS musia byť priložené tieto dokumenty:- výkres a pokiaľ možno fotografia kompletného elektromeru,- podrobný opis konštrukcie elektromeru a jeho hlavných častí (vrátane všetkých zmien),- výkresy týchto hlavných častí (vrátane akýchkoľvek zmien):podstava, rukoväť a upevňovacie body,kryt,svorkovnica a kryt svorkovnice,hnací prvok, vinutia a vzduchová medzera,brzdiaci prvok a spôsob jeho nastavenia,počítadlo (počítadlá),kotúč,horné a spodné ložisko kotúča,zariadenia na vyrovnávanie teploty,zariadenia na vyrovnávanie preťaženia,nastavenie induktívneho zaťaženia,nastavenie ľahkého zaťaženia,pomocné obvody,výkonový štítok;- schéma vnútorných a vonkajších zapojení (vrátane pomocných obvodov) s uvedením sledu fáz,- tabuľky všetkých napäťových a prúdových vinutí, t. j. počet závitov, veľkosť vodičov, izolácia,- tabuľka konštánt a krútiacich momentov elektromera pre všetky hodnoty napätia a prúdu,- opis a výkresy s uvedením pozícií určených pre overovacie značky a plomby.6.1.2. Spôsob predkladania elektromerov predložených na typové schválenie EHSSúčasťou žiadosti o typové schválenie EHS je predloženie troch elektromerov predstavujúcich daný typ (pozri bod 1.9 písmeno b)).Príslušný orgán môže požadovať predloženie ďalších elektromerov, ak:- sa žiadosť týka nielen troch elektromerov uvedených v prvom odseku vyššie, ale taktiež jednej alebo viacero variant elektromerov (materiál skrinky, všetky zariadenia pre viacnásobné tarify, zariadenia pre diaľkové odpočítavanie a antireverzné zariadenia atď.), ktoré sa môžu považovať za elektromery rovnakého typu, najmä vtedy, ak je usporiadanie svoriek rozdielne,- ide o žiadosť o rozšírenie predchádzajúceho typového schválenia.6.2. Overenie typového schválenia EHSPredložené elektromery musia vyhovovať technickým požiadavkám uvedeným v bodoch 2.3. a 4 a metrologickým požiadavkám uvedeným v bode 5.Avšak s cieľom vziať do úvahy možné chyby kalibračných metód môže byť os úsečiek pri zakresľovaní kriviek chýb zodpovedajúcim tabuľkám I a II posunutá v prípade každej z týchto kriviek až o 1 % voči rovnobežnej polohe.6.3. Meracie body pre skúšky typového schválenia EHSPri vykonávaní skúšok vzhľadom na metrologické požiadavky uvedené v bode 5 sa merania vykonávajú minimálne v týchto bodoch:- v prípade všetkých jednofázových elektromerov a viacfázových elektromerov so symetrickým zaťažením a jednotkovým účinníkom:5 %, 10 %, 20 %, 50 % a 100 % Ib a každý celý násobok Ib až do Imax;- v prípade všetkých jednofázových elektromerov a viacfázových elektromerov so symetrickým zaťažením a s účinníkom 0,5 (induktívne):10 %, 20 % 50 %, 100 % Ib a každý celý násobok Ib až do Imax;- v prípade viacfázových elektromerov s jednofázovým zaťažením:20 % 50 % a 100 % Ib, 50 % Imax a Imax s jednotkovým účinníkom a Ib účinníkom 0,5 (induktívne).Tieto skúšky sa vykonávajú postupne vo všetkých fázach.Účinky vplyvových veličín sa preskúmajú aspoň v týchto bodoch:- vplyv okolitej teploty0,1 Ib, Ib a Imax (jednotkový účinník),0,2 Ib, Ib a Imax (účinník 0,5 induktívny),- vplyv polohy, napätia, frekvencie, tvaru vlny, vonkajšej magnetickej indukcie, magnetického poľa príslušenstva a mechanického zaťaženia každého počítadla v daných bodoch a za podmienok stanovených v tabuľke IV;- vplyv inverzie fáz (viacfázové elektromery)pre 0,5 Ib, Ib a Imax so symetrickým zaťažením a jednotkovým účinníkom,a pre 0,5 Ib so zaťažením jednej fázy a jednotkovým účinníkom (táto posledná skúška sa zopakuje pre každú fázu).Ďalej sa vykonajú tieto skúšky:- skúšky prechodných preťažení, samozahrievania a začatia a overenia rozsahov nastavenia sa vykonávajú spôsobom uvedeným v bodoch 5.4, 5.5, 5.7 a 5.9,- skúšky chodu naprázdno sa vykonajú pri 80 %, 100 % a 110 % referenčného napätia,- skúška počítadla sa vykoná za podmienok uvedených v bode 5.8. Doba trvania skúšky musí byť dostatočná na to, aby nepresnosť odčítania nepresiahla ± 0,2 %.6.4. Osvedčenie o typovom schválení EHSOsvedčenie o typovom schválení EHS musí byť sprevádzaný opismi, výkresmi a diagramami potrebnými na identifikáciu typu a na vysvetlenie jeho fungovania.KAPITOLA V – PRVOTNÉ OVERENIE EHSPrvotné overenie EHS elektromerov sa musí vykonať v súlade s požiadavkami smernice 71/316/EHS. Tieto požiadavky sú doplnené týmito osobitnými ustanoveniami:7. PRVOTNÉ OVERENIE EHSPrvotné overenie elektromerov pozostáva z preberacích skúšok a z overenia zhody so schváleným typom.7.1. Preberacie skúškyPreberacie skúšky elektromerov musia zaručiť ich kvalitu vzhľadom na body uvedené v odseku 7.1.1.7.1.1. Druh preberacích skúšok(1) – Skúška dielektrickej pevnosti;(2) – Overenie mechanických vlastností pri namontovanom kryte elektromera;(3) – Skúška pri chode naprázdno;(4) – Rozbehová (spúšťacia) skúška;(5 až 10) – Skúšky presnosti;(11) – Overenie konštanty.Skúšky sa musia vykonávať podľa možnosti v poradí vyššie uvedenom, ako je podrobne uvedené v bodoch 7.1.2 a 7.1.3.7.1.2. Podmienky preberacích skúšokSkúšky sa musia vykonávať u každého elektromera s namontovaným krytom, s výnimkou určitých mechanických vlastností a v prípade potreby kvôli kontrole počítadla.Ak však prvotné overenie prebehlo v dielňach výrobcu, skúšky sa môžu vykonávať s demontovaným krytom, pokiaľ to bolo vopred akceptované ako skutočnosť, ktorá nemá prakticky žiadny účinok na výkon elektromera. Pri kontrole dielektrických vlastností však kryt elektromera musí byť namontovaný. Po úspešnom vykonaní skúšky dielektrickej pevnosti, avšak pred akoukoľvek ďalšou skúškou, musia byť elektromery napájané elektrickým prúdom minimálne pol hodiny pri referenčnom napätí a prúdom činiacim približne 0,1 Ib s jednotkovým účinníkom. Toto umožňuje predhriatie napäťového obvodu a vykonanie kontroly, či sa kotúč voľne otáča.Skúšky č. 3 až 11 sa musia vykonať za podmienok uvedených v tabuľke III alebo v tabuľke V.TABUĽKA VVplyvová veličina | Referenčná hodnota | Tolerancia (±) |Teplota okolia | 23 °C | 2 °C |Poloha | Vertikálna | 1° |Napätie | Referenčné napätie | 1,5 % |Frekvencia | 50 Hz | 0,5 % |Tvar vlny napätia a prúdu | Sínusový | Činiteľ skreslenia nie je väčší ako 5 % |Vonkajšia magnetická indukcia pri frekvencii 50 Hz | Žiadna | Indukcia nespôsobujúca žiadnu zmenu chyby väčšiu ako ± 0,3 % pri 0,1Ib pre jednotkový účinník |Navyše, pre viacfázové elektromery |Sled fáz | Priama postupnosť | |Nevyváženosť napätí a prúdov | Žiadna | Ako v bode 5.2 písm. e), pričom hodnota 1 % sa nahradí hodnotou 1,5 % |7.1.3. Vykonávanie preberacích skúšok7.1.3.1. Skúška dielektrickej pevnosti (skúška č. 1)Skúška striedavým napätím pozostáva v priložení striedavého napätia o frekvencii 50 Hz a efektívnej hodnote 2 kV po dobu jednej minúty medzi všetky vzájomne prepojené svorky a plochý kovový povrch, na ktorom je elektromer umiestnený. Pri tejto skúške budú tie pomocné obvody, ktoré majú menovité napätie 40 V, alebo menšie spojené s plochým kovovým povrchom.Skúšku vykonáva u každého prístroja výrobca na jeho vlastnú zodpovednosť. Príslušný metrologický úrad vykoná kontrolu.7.1.3.2. Overenia, ktoré sa musia vykonať s namontovaným krytom (skúška č. 2)- zjavne dobrý stav skrine a svorkovnice,- správne umiestnenie kruhovej stupnice,- prítomnosť všetkých predpísaných údajov.7.1.3.3. Skúška bez zaťaženia (skúška č. 3)Výber medzi týmito dvomi skúškami sa ponechá na príslušný metrologický úrad:- pokiaľ je elektromer napájaný elektrickou energiou s referenčným napätím, s jednotkovým účinníkom a pri prúde rovnajúcom sa 0,001 Ib, kotúč nesmie vykonať celú otáčku.- skúška sa vykoná v súlade s bodom 5.6.7.1.3.4. Spustenie (skúška č. 4)Ak bola vykonaná skúška chodu naprázdno za podmienok uvedených v prvej zarážke bodu 7.1.3.3., tak skúška rozbehu sa vykoná týmto spôsobom:pokiaľ je elektromer napájaný elektrickou energiou s referenčným napätím, s jednotkovým účinníkom a pri prúde rovnajúcom sa 0,006 Ib, kotúč sa musí rozbehnúť a otočiť sa viac ako jedenkrát.Ak bola vykonaná skúška chodu naprázdno za podmienok uvedených v druhej zarážke bodu 7.1.3.3., tak skúška rozbehu sa vykoná v súlade s bodom 5.7.Poznámka:Skúšky č. 3 a č. 4 sa vykonávajú u viacfázových elektromerov pri zaťažení všetkých fáz.7.1.3.5. Skúšky presnosti (skúšky č. 5 až 10)Skúšky presnosti sa vykonajú pri hodnotách prúdu a účinníkoch uvedených v tabuľke VI. Netreba čakať na dosiahnutie tepelnej rovnováhy vinutí. Nakoľko podmienky, za ktorých sa skúšky vykonávajú, nie sú obvykle štandardnými podmienkami pre typové schválenie, namiesto hodnôt uvedených v tabuľkách I a II sa používajú hodnoty uvedené v tabuľke VI nižšie, lebo tieto poskytujú väčšiu voľnosť.TABULKA VISkúška č. | Hodnota prúdu | Účinník | Elektromery | Záťaženie viacfázových elektromerov | Maximálna povolená chyba (±) |5 | 0,05 Ib | 1 | Jednofázový a viacfázový | Súmerné | 3,0 % |6 | Ib | 1 | Jednofázový a viacfázový | Súmerné | 2,5 % |7 | Ib | 0,5 induktívny | Jednofázový a viacfázový | Súmerné | 2,5 % |8 a 9 | Ib | 1 | Viacfázový | 1 fáza zaťažená (jedna skúška vo dvoch z daných fáz) | 3,5 % |10 | Imax | 1 | Jednofázový a viacfázový | Súmerné | 2,5 % |Poznámka:Skúška č. 5 u elektromerov s viacerými tarifami sa opakuje pre každú odčítanú hodnotu zodpovedajúcu rôznemu tarifu. Elektromagnet(-y) pre nastavovanie tarify bude(-ú) napájaný(-é) elektrickou energiou v súlade s technickými podmienkami uvedenými v schéme zapojenia.Prípustné medzné hodnoty chyby sa nemôžu systematicky využívať v tom istom smere.7.1.3.6. Kontrola zhody počítadla s konštantou elektromeru (skúška č. 11)Musí sa overiť, či je správny pomer medzi počtom otáčok kotúča elektromera a údajmi na počítadle (počítadlách).7.1.3.7. Neistota meraniaVlastnosti meracích prístrojov a ostatných zariadení používaných na vykonanie skúšok č. 5 až 10 a tam, kde to pripadá do úvahy, č. 11 musia byť také, aby chyby merania, ktoré im možno pripísať, nepresiahli v relatívnej hodnote:- ± 0,4 % pri jednotkovom účinníku,- ± 0,6 % pri účinníku 0,5 (induktívnom).7.2. Overenie zhody so schváleným typom7.2.1. Charakter overenia zhody so schváleným typomS cieľom stanoviť, či metrologické vlastnosti vyrábaných elektromerov a predkladaných na prvotné overenie vyhovujú požiadavkám tejto smernice, môže sa vykonávať overenie zhody so schváleným typom v časových intervaloch stanovených príslušným metrologickým úradom, na troch elektromeroch vybraných po preberacích skúškach náhodne.Takéto overenie pozostáva z jednej alebo viacerých skúšok vybraných spomedzi skúšok predpísaných v tejto smernici (body 3 a 5), a to najmä spomedzi tých, ktoré slúžia na určenie účinku vplyvových veličín.Tieto skúšky sa vykonajú za referenčných podmienok opísaných v bode 5.2. a v meracích bodoch určených v bode 6.3.Po otvorení skrine sa môžu overiť aj tieto body:- kvalita povrchovej ochrany, napr. náteru,- prevodový pomer,- druh ozubeného súkolesia počítadla,- kvalita spájkovania a/alebo zvárania,- dotiahnutosť skrutiek,- neprítomnosť pilín a kovového prachu,- rozsahy nastavenia (vizuálna kontrola).PoznámkaAk sa elektromery schváleného typu vyrábajú sériovo, tak je žiaduce, aby frekvencia overenia zhody so schváleným typom bola úmerná objemu výroby. Navyše, tento postup sa musí vykonávať zakaždým, keď sa v priebehu preberacích alebo iných skúšok objavia zdanlivo systematické závady.7.3. Značky overenia EHS a plombyElektromery, ktoré boli úspešne podrobené skúškam prvotného overenia, musia byť opatrené značkami prvotného overenia EHS.Plomby musia obsahovať značky prvotného overenia EHS a musia byť pripevnené takým spôsobom, aby sa zabezpečilo, že bez zlomenia plomb prvotného overenia EHS nebude možné získať prístup k vnútorným funkčným častiam elektromeru.--------------------------------------------------


title: Smernica Európskeho parlamentu a Rady 2011/82/EÚ z  25. októbra 2011 , ktorou sa zjednodušuje cezhraničná výmena informácií o deliktoch na úseku bezpečnosti cestnej premávky

text:
               5.11.2011

               SK

               Úradný vestník Európskej únie

               L 288/1

         SMERNICA EURÓPSKEHO PARLAMENTU A RADY 2011/82/EÚ
   z 25. októbra 2011,
   ktorou sa zjednodušuje cezhraničná výmena informácií o deliktoch na úseku bezpečnosti cestnej premávky
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 87 ods. 2,
   so zreteľom na návrh Európskej komisie,
   konajúc v súlade s riadnym legislatívnym postupom (1),
   keďže:

               (1)

               Zlepšovanie bezpečnosti cestnej premávky je prvoradým cieľom politiky Únie v oblasti dopravy. Únia uskutočňuje politiku zameranú na zlepšovanie bezpečnosti cestnej premávky s cieľom znížiť počet smrteľných nehôd, zranení a materiálnych škôd. Významným prvkom tejto politiky je jednotné uplatňovanie sankcií za dopravné delikty, ktoré boli spáchané kdekoľvek v Únii, ktoré značne ohrozujú bezpečnosť cestnej premávky.

               (2)

               Z dôvodu nedostatku vhodných postupov a aj napriek existujúcim možnostiam, ktoré vyplývajú z rozhodnutia Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (2), a z rozhodnutia Rady 2008/616/SVV z 23. júna 2008 o vykonávaní rozhodnutia 2008/615/SVV („prümské rozhodnutia“) (3), sa sankcie v podobe peňažných pokút za určité dopravné delikty často neuplatňujú, ak boli tieto delikty spáchané vozidlom, ktoré je zaevidované v inom členskom štáte, ako je štát, v ktorom sa tieto delikty spáchali. Cieľom tejto smernice je zabezpečiť, aby sa však aj v takýchto prípadoch zaručila účinnosť vyšetrovania deliktov na úseku bezpečnosti cestnej premávky.

               (3)

               Komisia vo svojom oznámení z 20. júla 2010 nazvanom Smerom k európskemu priestoru bezpečnosti cestnej premávky: politické usmernenia pre bezpečnosť cestnej premávky na roky 2011 – 2020 zdôraznila, že presadzovanie pravidiel cestnej premávky je stále kľúčovým faktorom pri vytváraní podmienok na výrazné zníženie počtu úmrtí a zranení. Rada vo svojich záveroch z 2. decembra 2010 o bezpečnosti cestnej premávky tiež žiadala, aby sa zvážila potreba ďalšieho posilnenia presadzovania pravidiel cestnej premávky členskými štátmi, v prípade potreby aj na úrovni Únie. Vyzvala Komisiu, aby preskúmala možnosti prípadnej harmonizácie pravidiel cestnej premávky na úrovni Únie. Komisia by preto mala posúdiť potrebu navrhnúť v budúcnosti ďalšie opatrenia na uľahčenie cezhraničného presadzovania predpisov týkajúcich sa deliktov na úseku cestnej premávky, najmä tých, ktoré sa týkajú vážnych dopravných nehôd.

               (4)

               Malo by sa tiež podporiť lepšie zosúladenie kontrolných opatrení medzi členskými štátmi a Komisia by v tejto súvislosti mala preskúmať, či je potrebné vypracovať spoločné normy pre automatické kontrolné zariadenia na účely kontroly bezpečnosti cestnej premávky.

               (5)

               Mala by sa zvýšiť informovanosť občanov Únie o pravidlách bezpečnosti cestnej premávky platných v rôznych členských štátoch a o vykonávaní tejto smernice najmä prostredníctvom vhodných opatrení zaručujúcich poskytovanie dostatočných informácií o dôsledkoch nedodržiavania pravidiel bezpečnosti cestnej premávky pri cestovaní v inom členskom štáte, ako je členský štát registrácie.

               (6)

               S cieľom zlepšiť bezpečnosť cestnej premávky v celej Únii a zabezpečiť rovnaký prístup k páchateľom, ktorí majú pobyt v príslušnom členskom štáte, a k páchateľom, ktorí pobyt v príslušnom členskom štáte nemajú, by sa malo zjednodušiť presadzovanie pravidiel bez ohľadu na to, v ktorom členskom štáte je vozidlo evidované. Na tento účel by sa mal zaviesť systém cezhraničnej výmeny informácií pre určité vymedzené delikty na úseku bezpečnosti cestnej premávky bez ohľadu na ich správny alebo trestný charakter vyplývajúci z práva dotknutého členského štátu, čím by sa členskému štátu, v ktorom bol delikt spáchaný, umožnil prístup k údajom o evidencii vozidiel členského štátu, v ktorom je príslušné vozidlo evidované.

               (7)

               Efektívnejšia cezhraničná výmena údajov o evidencii vozidiel, ktorá by mala zjednodušiť identifikáciu osôb podozrivých zo spáchania deliktov na úseku bezpečnosti cestnej premávky, môže mať odrádzajúci účinok a viesť k opatrnejšiemu správaniu vodiča vozidla evidovaného v inom členskom štáte, ako je štát, v ktorom bol delikt spáchaný, čím sa predíde úmrtiam v dôsledku dopravných nehôd.

               (8)

               Delikty na úseku bezpečnosti cestnej premávky, na ktoré sa vzťahuje táto smernica, nepodliehajú v členských štátoch jednotným pravidlám. V niektorých členských štátoch sa takéto delikty vo vnútroštátnom práve zaraďujú medzi delikty v oblasti správneho práva a v iných členských štátoch medzi trestné činy. Táto smernica by sa mala uplatňovať bez ohľadu na kvalifikáciu týchto deliktov vo vnútroštátnom práve.

               (9)

               Členské štáty si v rámci prümských rozhodnutí navzájom udelili právo na prístup k údajom o evidencii vozidiel, a to v záujme zlepšenia výmeny informácií a zrýchlenia súčasných postupov. Táto smernica by v čo najväčšej miere mala zahŕňať ustanovenia týkajúce sa technických špecifikácií a dostupnosti automatizovanej výmeny údajov, ktoré sa uvádzajú v prümských rozhodnutiach.

               (10)

               Existujúce softvérové aplikácie by mali byť základom výmeny údajov podľa tejto smernice a zároveň by mali zjednodušiť podávanie správ členskými štátmi Komisii. Takéto aplikácie by mali umožňovať rýchlu, bezpečnú a dôvernú výmenu konkrétnych údajov o evidencii vozidiel medzi členskými štátmi. Mala by sa využiť softvérová aplikácia Európskeho informačného systému vozidiel a vodičských preukazov (Eucaris), ktorého používanie je pre členské štáty v zmysle prümských rozhodnutí povinné, pokiaľ ide o údaje o evidencii vozidiel. Komisia by mala predložiť správu o posúdení fungovania softvérových aplikácií používaných na účely tejto smernice.

               (11)

               Rozsah použitia uvedených softvérových aplikácií by sa mal obmedzovať na procesy, ktoré sa využívajú pri výmene informácií medzi národnými kontaktnými bodmi v členských štátoch. Postupy a automatizované procesy, pri ktorých sa tieto informácie majú používať, sú mimo rozsahu použitia týchto aplikácií.

               (12)

               Cieľom stratégie riadenia informácií v oblasti vnútornej bezpečnosti EÚ je nájsť najjednoduchšie, ľahko identifikovateľné a nákladovo efektívne riešenia pre výmenu údajov.

               (13)

               Členské štáty by mali byť schopné kontaktovať vlastníka, držiteľa vozidla alebo inak identifikovanú osobu podozrivú zo spáchania deliktu na úseku bezpečnosti cestnej premávky, aby dotknutú osobu informovali o uplatniteľných postupoch a právnych dôsledkoch podľa práva členského štátu deliktu. Členské štáty by pritom mali zvážiť zasielanie informácií o deliktoch na úseku bezpečnosti cestnej premávky v jazyku, v akom sú vyhotovené doklady o evidencii vozidiel, alebo v jazyku, ktorému bude dotknutá osoba najpravdepodobnejšie rozumieť, s cieľom zabezpečiť, že táto osoba jednoznačne rozumie informáciám, ktoré sa jej zasielajú. Členské štáty by mali uplatňovať vhodné postupy s cieľom zabezpečiť, aby bola informovaná iba dotknutá osoba, a nie tretia strana. Na tento účel by členské štáty mali uplatňovať podrobné opatrenia podobné tým, ktoré boli prijaté na skúmanie takýchto deliktov, vrátane prostriedkov, ako je vo vhodných prípadoch doporučená zásielka. Tým sa umožní, aby táto osoba reagovala na prijaté informácie vhodným spôsobom, predovšetkým vyžiadaním si ďalších informácií, zaplatením pokuty alebo využitím práva na svoju obhajobu, najmä v prípade omylu pri identifikácii. Na ďalší postup sa vzťahujú uplatniteľné právne nástroje vrátane nástrojov týkajúcich sa vzájomnej pomoci a vzájomného uznávania, predovšetkým rámcové rozhodnutie Rady 2005/214/SVV z 24. februára 2005 o uplatňovaní zásady vzájomného uznávania na peňažné sankcie (4).

               (14)

               Členské štáty by v súvislosti s oznámením, ktoré zasiela členský štát deliktu, mali zvážiť poskytovanie rovnocenného prekladu, ako sa ustanovuje v smernici Európskeho parlamentu a Rady 2010/64/EÚ z 20. októbra 2010 o práve na tlmočenie a preklad v trestnom konaní (5).

               (15)

               S cieľom presadzovať takú politiku v oblasti bezpečnosti cestnej premávky, ktorá je zameraná na vysokú úroveň ochrany všetkých účastníkov cestnej premávky v Únii, a vzhľadom na veľmi odlišné podmienky v jednotlivých členských štátoch Únie by členské štáty mali podniknúť kroky na zabezpečenie lepšieho súladu pravidiel cestnej premávky a ich presadzovania medzi členskými štátmi bez toho, aby tým boli dotknuté prísnejšie politiky a zákony. Vo svojej správe určenej Európskemu parlamentu a Rade o uplatňovaní tejto smernice by Komisia mala preskúmať potrebu vypracovať spoločné normy s cieľom stanoviť porovnateľné metódy, postupy a minimálne normy na úrovni Únie s prihliadnutím na medzinárodnú spoluprácu a existujúce dohody v oblasti bezpečnosti cestnej premávky, najmä na Viedenský dohovor o cestnej premávke z 8. novembra 1968.

               (16)

               Vo svojej správe určenej Európskemu parlamentu a Rade o uplatňovaní tejto smernice členskými štátmi by Komisia mala preskúmať potrebu spoločných kritérií pre nadväzujúce postupy členských štátov v prípade nezaplatenia pokuty v súlade so zákonmi a s postupmi členských štátov. V tejto správe by sa mala zaoberať otázkami, ako sú postupy zasielania konečného rozhodnutia o uložení sankcie alebo finančnej pokuty, alebo oboch medzi príslušnými orgánmi členských štátov, ako aj uznávanie a presadzovanie konečného rozhodnutia.

               (17)

               Pri príprave revízie tejto smernice by Komisia mala viesť konzultácie s príslušnými zainteresovanými stranami, ako sú orgány alebo subjekty v oblasti bezpečnosti cestnej premávky a presadzovania práva, združenia obetí a iné mimovládne organizácie činné v oblasti bezpečnosti cestnej premávky.

               (18)

               Užšia spolupráca medzi orgánmi presadzovania práva by mala sprevádzať dodržiavanie základných práv, najmä práva na rešpektovanie súkromia a ochranu osobných údajov, čo zabezpečujú osobitné opatrenia na ochranu údajov, v ktorých by sa mala najmä zohľadniť špecifická povaha cezhraničného online prístupu do databáz. Je nevyhnutné, aby softvérové aplikácie, ktoré sa majú zaviesť, umožňovali výmenu informácií prebiehajúcu v bezpečných podmienkach a zabezpečili zachovanie dôvernosti prenášaných údajov. Údaje zhromaždené podľa tejto smernice by sa nemali použiť na iné účely, ako sú účely stanovené v tejto smernici. Členské štáty by mali dodržiavať povinnosti týkajúce sa podmienok používania a dočasného uchovávania údajov.

               (19)

               Keďže údaje týkajúce sa identifikácie osoby, ktorá sa dopustila deliktu, sú osobnými údajmi, členské štáty by mali prijať opatrenia potrebné na zabezpečenie toho, aby sa uplatňovali príslušné ustanovenia rámcového rozhodnutia Rady 2008/977/SVV z 27. novembra 2008 o ochrane osobných údajov spracúvaných v rámci policajnej a justičnej spolupráce v trestných veciach (6). Bez toho, aby bolo dotknuté dodržiavanie formálnych požiadaviek týkajúcich sa odvolania a opravných prostriedkov príslušného členského štátu, osoba, ktorej sa údaje týkajú, by mala byť zároveň s oznámením deliktu zodpovedajúcim spôsobom informovaná o práve na prístup k osobným údajom, práve na ich opravy a vymazania, ako aj o maximálnej zákonnej lehote na uchovávanie týchto údajov a mala by mať právo na opravu nepresných osobných údajov alebo na okamžité vymazanie akýchkoľvek údajov, ktoré boli zaznamenané neoprávnene.

               (20)

               Tretie krajiny by mali mať možnosť zúčastňovať sa na výmene údajov o evidencii vozidiel za predpokladu, že na tento účel uzavreli s Úniou dohodu. Takáto dohoda musí obsahovať nevyhnutné ustanovenia o ochrane údajov.

               (21)

               Táto smernica rešpektuje základné práva a dodržiava zásady uznané najmä Chartou základných práv Európskej únie, ako sa uvádza v článku 6 Zmluvy o Európskej únii.

               (22)

               V súlade s článkami 1 a 2 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijatí tejto smernice a nie sú ňou viazané ani nepodliehajú jej uplatňovaniu.

               (23)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijímaní tejto smernice, nie je ňou viazané ani nepodlieha jej uplatňovaniu.

               (24)

               Aby sa dosiahol cieľ, ktorým je výmena informácií medzi členskými štátmi prostredníctvom interoperabilných prostriedkov, Komisii by sa mala udeliť právomoc prijímať akty v súlade s článkom 290 Zmluvy o fungovaní Európskej únie, pokiaľ ide o zohľadňovanie príslušných zmien v rozhodnutí 2008/615/SVV a v rozhodnutí 2008/616/SVV alebo ak si to vyžadujú právne akty Únie, ktoré sú priamo relevantné z hľadiska aktualizácie prílohy I. Je osobitne dôležité, aby Komisia počas prípravných prác uskutočnila vhodné konzultácie, a to aj na úrovni odborníkov. Komisia by pri príprave a vypracúvaní delegovaných aktov mala zaručiť súbežné, včasné a primerané odoslanie relevantných dokumentov Európskemu parlamentu a Rade.

               (25)

               V súlade s bodom 34 Medziinštitucionálnej dohody o lepšej tvorbe práva (7) sa členské štáty vyzývajú, aby vo vlastnom záujme a v záujme Únie vypracovali a zverejnili tabuľky, ktoré budú čo najlepšie vyjadrovať vzájomný vzťah medzi touto smernicou a transpozičnými opatreniami.

               (26)

               Keďže cieľ tejto smernice, a to zabezpečenie vysokej úrovne ochrany pre všetkých účastníkov cestnej premávky v Únii prostredníctvom zjednodušenia cezhraničnej výmeny informácií o deliktoch na úseku bezpečnosti cestnej premávky spáchaných s vozidlom, ktoré je evidované v inom členskom štáte, ako je štát, v ktorom bol delikt spáchaný, nemožno uspokojivo dosiahnuť na úrovni členských štátov, ale z dôvodov rozsahu alebo účinkov navrhovanej činnosti ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity ustanovenou v článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie uvedeného cieľa.

               (27)

               Konzultovalo sa s európskym dozorným úradníkom pre ochranu údajov, ktorý prijal stanovisko (8),

         PRIJALI TÚTO SMERNICU:
   Článok 1
   Cieľ
   Cieľom tejto smernice je zabezpečiť vysokú úroveň ochrany pre všetkých účastníkov cestnej premávky v Únii prostredníctvom zjednodušenia cezhraničnej výmeny informácií o deliktoch na úseku bezpečnosti cestnej premávky, a tým uplatňovaním sankcií, ak boli tieto delikty spáchané s vozidlom, ktoré je evidované v inom členskom štáte, ako je štát, v ktorom bol delikt spáchaný.
   Článok 2
   Rozsah pôsobnosti
   Táto smernica sa uplatňuje na tieto delikty na úseku bezpečnosti cestnej premávky:

               a)

               prekročenie rýchlosti;

               b)

               nepoužitie bezpečnostného pásu;

               c)

               nezastavenie na červený svetelný signál na svetelnom signalizačnom zariadení;

               d)

               jazda pod vplyvom alkoholu;

               e)

               jazda pod vplyvom návykových látok;

               f)

               nepoužitie ochrannej prilby;

               g)

               nedovolená jazda v jazdnom pruhu;

               h)

               nedovolené použitie mobilného telefónu alebo akéhokoľvek iného komunikačného zariadenia počas jazdy.

         Článok 3
   Vymedzenie pojmov
   Na účely tejto smernice sa uplatňujú tieto vymedzenia pojmov:

               a)

               „vozidlo“ je akékoľvek motorové vozidlo vrátane motocyklov, ktoré sa bežne používa na prepravu osôb alebo tovaru po ceste;

               b)

               „členský štát deliktu“ je členský štát, kde bol spáchaný delikt;

               c)

               „členský štát evidencie“ je členský štát, v ktorom je vozidlo, ktorým sa delikt spáchal, evidované;

               d)

               „prekročenie rýchlosti“ je prekročenie obmedzení rýchlosti platných v členskom štáte deliktu pre pozemné komunikácie a príslušný druh vozidla;

               e)

               „nepoužitie bezpečnostného pásu“ je nedodržanie požiadavky pripútať sa bezpečnostným pásom alebo použiť detské zadržiavacie zariadenie v súlade so smernicou Rady 91/671/EHS zo 16. decembra 1991 týkajúcou sa povinného používania bezpečnostných pásov a detských zadržiavacích systémov vo vozidlách (9) a s vnútroštátnym právom členského štátu deliktu;

               f)

               „nezastavenie na červený svetelný signál na svetelnom signalizačnom zariadení“ je nezastavenia na červený signál cestnej svetelnej signalizácie alebo na akýkoľvek iný relevantný signál zastavenia, ako sa vymedzuje v práve členského štátu deliktu;

               g)

               „jazda pod vplyvom alkoholu“ je vedenie vozidla, pri ktorom je schopnosť viesť vozidlo znížená v dôsledku požitia alkoholu, ako sa vymedzuje v práve členského štátu deliktu;

               h)

               „jazda pod vplyvom návykových látok“ je vedenie vozidla, pri ktorom je schopnosť viesť vozidlo znížená v dôsledku požitia návykových látok alebo iných látok s podobnými účinkami, ako sa vymedzuje v práve členského štátu deliktu;

               i)

               „nepoužitie ochrannej prilby“ je nepoužitie ochrannej prilby, ako sa vymedzuje v práve členského štátu deliktu;

               j)

               „nedovolená jazda v jazdnom pruhu“ je nedovolené používanie časti cesty (ako napríklad odstavného pruhu, jazdného pruhu vyhradeného pre verejnú dopravu alebo jazdného pruhu, ktorý je dočasne uzavretý z dôvodov preťaženia ciest alebo prác na ceste), ako sa vymedzuje v práve členského štátu deliktu;

               k)

               „nedovolené použitie mobilného telefónu alebo akéhokoľvek iného komunikačného zariadenia počas jazdy“ je nedovolené použitie mobilného telefónu alebo akéhokoľvek iného komunikačného zariadenia počas jazdy, ako sa vymedzuje v práve členského štátu deliktu;

               l)

               „národný kontaktný bod“ je príslušný orgán určený na výmenu údajov o evidencii vozidiel;

               m)

               „automatizované vyhľadávanie“ je postup umožňujúci prístup online na prehľadávanie databázy jedného, niekoľkých alebo všetkých členských štátov alebo zúčastnených krajín;

               n)

               „držiteľ vozidla“ je osoba, na ktorej meno je vozidlo evidované, ako sa vymedzuje v práve členského štátu evidencie.

         Článok 4
   Postup pri výmene informácií medzi členskými štátmi
   1.   Na účely vyšetrovania deliktov na úseku bezpečnosti cestnej premávky uvedených v článku 2 členské štáty umožňujú národným kontaktným bodom uvedeným v odseku 3 tohto článku prístup k týmto vnútroštátnym údajom o evidencii vozidiel s právomocou vykonávať automatizované vyhľadávanie:

               a)

               údajov o vozidlách aj

               b)

               údajov o vlastníkoch alebo držiteľoch vozidla.

         Prvky údajov, ktoré sú uvedené v písmenách a) a b), ktoré sú nevyhnutné na vyhľadávanie, musia byť v súlade s prílohou I.
   2.   Akékoľvek vyhľadávanie na základe odosielaných žiadostí prebieha v národnom kontaktnom bode členského štátu deliktu podľa úplného evidenčného čísla.
   Takéto vyhľadávanie prebieha v súlade s postupmi uvedenými v kapitole 3 prílohy k rozhodnutiu 2008/616/SVV okrem bodu 1 kapitoly 3 prílohy k rozhodnutiu 2008/616/SVV, na ktorý sa vzťahuje príloha I k tejto smernici.
   Členský štát deliktu využíva podľa tejto smernice získané údaje na účely vyšetrovania toho, kto je osobne zodpovedný za delikty na úseku bezpečnosti cestnej premávky uvedené v článkoch 2 a 3.
   3.   Na účely výmeny údajov uvedených v odseku 1 každý členský štát určí národný kontaktný bod. Právomoci národných kontaktných bodov sa spravujú platným právom dotknutého členského štátu.
   4.   Členské štáty prijmú všetky opatrenia nevyhnutné na to, aby zabezpečili, že výmena informácií prebieha interoperabilnými elektronickými prostriedkami bez toho, aby boli na výmenu údajov potrebné ďalšie databázy. Členské štáty zabezpečia, aby táto výmena informácií prebiehala cenovo dostupným a bezpečným spôsobom, a zaistia bezpečnosť a ochranu prenášaných údajov podľa možnosti s použitím existujúcich softvérových aplikácií, ako je napríklad softvérová aplikácia osobitne navrhnutá na účely článku 12 rozhodnutia 2008/615/SVV, a aktualizovaných verzií týchto softvérových aplikácií, a to v súlade s prílohou I k tejto smernici a bodmi 2 a 3 kapitoly 3 prílohy k rozhodnutiu 2008/616/SVV. Aktualizované verzie softvérových aplikácií umožnia mód výmeny informácií v reálnom čase po sieti aj mód hromadnej výmeny informácií, pričom v druhom prípade sa umožní výmena viacerých požiadaviek alebo odpovedí v rámci jednej správy.
   5.   Každý členský štát znáša svoje náklady vyplývajúce zo správy, používania a údržby softvérových aplikácií uvedených v odseku 4.
   Článok 5
   Oznámenie o delikte na úseku bezpečnosti cestnej premávky
   1.   Členský štát deliktu sa rozhodne, či je, alebo nie je potrebné začať konanie v súvislosti s deliktmi na úseku bezpečnosti cestnej premávky uvedenými v článku 2.
   V prípade, že sa členský štát deliktu rozhodne začať takéto konanie, tento členský štát v súlade so svojím vnútroštátnym právom zodpovedajúcim spôsobom informuje vlastníka, držiteľa vozidla alebo inú zistenú osobu podozrivú zo spáchania deliktu na úseku bezpečnosti cestnej premávky.
   Tieto informácie zahŕňajú v rámci uplatniteľného vnútroštátneho práva právne dôsledky, ktoré z toho vyplývajú na území členského štátu deliktu v súlade s jeho právom.
   2.   Členský štát deliktu v súlade so svojím právom v zasielanom oznámení vlastníkovi, držiteľovi vozidla alebo inej zistenej osobe podozrivej zo spáchania deliktu na úseku bezpečnosti cestnej premávky uvedie akékoľvek relevantné informácie, ako napríklad najmä povahu deliktu na úseku bezpečnosti cestnej premávky uvedeného v článku 2, miesto, dátum a čas spáchania deliktu, názov textu vnútroštátneho právneho predpisu, ktorý bol porušený, sankciu a prípadne aj údaje o zariadení, ktoré sa použilo na zistenie deliktu. Na tento účel môže členský štát deliktu využiť vzor uvedený v prílohe II.
   3.   Keď sa členský štát deliktu rozhodne začať konanie v súvislosti s deliktmi na úseku bezpečnosti cestnej premávky uvedenými v článku 2, tento členský štát na účely zabezpečenia dodržiavania základných práv zašle oznámenie v jazyku, v akom je vyhotovený doklad o zápise vozidla do evidencie, ak takýto doklad existuje, alebo v jednom z úradných jazykov členského štátu evidencie.
   Článok 6
   Podávanie správ členskými štátmi Komisii
   Členské štáty zašlú Komisii predbežnú správu do zo 7. novembra 2014. Členské štáty tiež zašlú komplexnú správu Komisii do zo 6. mája 2016 a potom každé dva roky.
   V komplexnej správe uvedú počet automatizovaných vyhľadávaní, ktoré členské štáty deliktu uskutočnili a adresovali národnému kontaktnému bodu členského štátu evidencie v súvislosti s deliktmi spáchanými na ich území, ako aj typ deliktov, v prípade ktorých boli žiadosti adresované, a počet neúspešných žiadostí.
   Komplexná správa bude tiež zahŕňať opis situácie na vnútroštátnej úrovni vo vzťahu k ďalšiemu postupu týkajúcemu sa deliktov na úseku bezpečnosti cestnej premávky, a to na základe podielu takýchto deliktov, v súvislosti s ktorými boli odoslané oznámenia.
   Článok 7
   Ochrana údajov
   1.   Na osobné údaje spracúvané podľa tejto smernice sa vzťahujú ustanovenia o ochrane údajov uvedené v rámcovom rozhodnutí 2008/977/SVV.
   2.   Každý členský štát predovšetkým zabezpečí, aby sa osobné údaje spracúvané podľa tejto smernice v primeranej časovej lehote opravili, ak sú nesprávne, alebo vymazali či zablokovali, ak už nie sú ďalej potrebné, v súlade s článkami 4 a 5 rámcového rozhodnutia 2008/977/SVV a aby sa stanovila lehota na uchovávanie údajov v súlade s článkom 9 uvedeného rámcového rozhodnutia.
   Členské štáty zabezpečia, aby sa všetky osobné údaje spracúvané podľa tejto smernice používali iba na účely dosiahnutia cieľa stanoveného v článku 1 a aby osoby, ktorých sa údaje týkajú, mali rovnaké práva na informácie, na prístup, na opravu, vymazanie a zablokovanie údajov, ako aj na odškodnenie a súdny opravný prostriedok, ako sú práva prijaté podľa vnútroštátneho práva pri vykonávaní príslušných ustanovení rámcového rozhodnutia 2008/977/SVV.
   Okrem toho sa na osobné údaje, ktoré sa spracúvajú podľa tejto smernice, vzťahujú aj všetky príslušné ustanovenia o ochrane údajov uvedené v prümských rozhodnutiach.
   3.   Akákoľvek dotknutá osoba má právo získať informácie o tom, aké osobné údaje zaznamenané v členskom štáte evidencie boli zaslané členskému štátu deliktu, vrátane informácií o dátume žiadosti a o príslušnom orgáne členského štátu deliktu.
   Článok 8
   Informácie pre účastníkov cestnej premávky v Únii
   1.   Komisia na svojej internetovej stránke uverejní zhrnutie platných pravidiel členských štátov v oblasti, na ktorú sa vzťahuje táto smernica, vo všetkých úradných jazykoch inštitúcií Únie. Informácie o týchto pravidlách Komisii poskytnú členské štáty.
   2.   Členské štáty poskytnú účastníkom cestnej premávky potrebné informácie o pravidlách platných na ich území a o opatreniach, ktorými sa vykonáva táto smernica, v spolupráci, okrem iných organizácií, s orgánmi v oblasti bezpečnosti cestnej premávky, mimovládnymi organizáciami činnými v oblasti bezpečnosti cestnej premávky a automobilovými klubmi.
   Článok 9
   Delegované akty
   Komisia je splnomocnená v súlade s článkom 10 prijať delegované akty týkajúce sa aktualizácie prílohy I so zreteľom na technický pokrok s cieľom zohľadniť príslušné zmeny v rozhodnutí 2008/615/SVV a v rozhodnutí 2008/616/SVV alebo ak si to vyžadujú právne akty Únie, ktoré sú priamo relevantné z hľadiska aktualizácie prílohy I.
   Článok 10
   Vykonávanie delegovania právomoci
   1.   Právomoc prijímať delegované akty sa Komisii udeľuje za podmienok stanovených v tomto článku.
   2.   Právomoc prijímať delegované akty uvedené v článku 9 sa Komisii udeľuje na obdobie piatich rokov od zo 6. novembra 2011. Komisia predloží správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesie voči takémuto predĺženiu námietku najneskôr tri mesiace pred koncom každého obdobia.
   3.   Delegovanie právomoci uvedené v článku 9 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie v ňom uvedených právomocí. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť žiadnych delegovaných aktov, ktoré už nadobudli účinnosť.
   4.   Komisia oznamuje delegovaný akt Európskemu parlamentu a Rade súčasne, a to hneď po jeho prijatí.
   5.   Delegovaný akt prijatý podľa článku 9 nadobudne účinnosť, len ak Európsky parlament alebo Rada voči nemu nevzniesla námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.
   Článok 11
   Revízia smernice
   Do zo 7. novembra 2016 Komisia predloží Európskemu parlamentu a Rade správu o uplatňovaní tejto smernice členskými štátmi. V tejto správe sa Komisia zameria predovšetkým na nasledujúce hľadiská a vo vhodných prípadoch predloží návrhy týkajúce sa týchto hľadísk:

               —

               posúdenie, či by sa do rozsahu pôsobnosti tejto smernice mali pridať ďalšie delikty na úseku bezpečnosti cestnej premávky,

               —

               posúdenie účinnosti tejto smernice z pohľadu zníženia počtu usmrtených osôb pri nehodách na cestách Únie, predovšetkým či na účinnosť tejto smernice má vplyv jej územná pôsobnosť,

               —

               posúdenie potreby vypracovať spoločné normy pre automatické kontrolné zariadenia a pre postupy. V tejto súvislosti je Komisia vyzvaná na to, aby na úrovni Únie v rámci spoločnej dopravnej politiky navrhla usmernenia pre bezpečnosť cestnej premávky a prostredníctvom porovnateľných metód a postupov zabezpečila väčší súlad pri presadzovaní pravidiel cestnej premávky medzi členskými štátmi. Tieto usmernenia sa môžu prinajmenšom uplatňovať na nedodržanie obmedzení rýchlosti, jazdu pod vplyvom alkoholu, nepoužívanie bezpečnostných pásov a nezastavenie na červený svetelný signál na svetelnom signalizačnom zariadení,

               —

               posúdenie potreby sprísniť presadzovanie sankcií týkajúcich sa deliktov na úseku bezpečnosti cestnej premávky a navrhnúť spoločné kritériá týkajúce nadväzujúcich postupov v prípade neuhradenia finančnej pokuty, a to v rámci všetkých príslušných politík EÚ vrátane spoločnej dopravnej politiky,

               —

               možnosti harmonizácie pravidiel cestnej premávky vo vhodných prípadoch,

               —

               posúdenie softvérových aplikácií, ako sú uvedené v článku 4 ods. 4, v záujme zabezpečenia náležitého vykonávania tejto smernice, ako aj účinnej, rýchlej, bezpečnej a dôvernej výmeny konkrétnych údajov o evidencii vozidiel.

         Článok 12
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do zo 7. novembra 2013. Znenie týchto ustanovení bezodkladne oznámia Komisii.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v rozsahu pôsobnosti tejto smernice.
   Článok 13
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 14
   Adresáti
   Táto smernica je určená členským štátom v súlade so zmluvami.

      V Štrasburgu 25. októbra 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Pozícia Európskeho parlamentu zo 17. decembra 2008 (Ú. v. EÚ C 45 E, 23.2.2010, s. 149) a pozícia Rady v prvom čítaní zo 17. marca 2011 (Ú. v. EÚ C 136 E, 6.5.2011, s. 1). Pozícia Európskeho parlamentu zo 6. júla 2011 (zatiaľ neuverejnená v úradnom vestníku) a rozhodnutie Rady z 29. septembra 2011.

      (2)  Ú. v. EÚ L 210, 6.8.2008, s. 1.

      (3)  Ú. v. EÚ L 210, 6.8.2008, s. 12.

      (4)  Ú. v. EÚ L 76, 22.3.2005, s. 16.

      (5)  Ú. v. EÚ L 280, 26.10.2010, s. 1.

      (6)  Ú. v. EÚ L 350, 30.12.2008, s. 60.

      (7)  Ú. v. EÚ C 321, 31.12.2003, s. 1.

      (8)  Ú. v. EÚ C 310, 5.12.2008, s. 9.

      (9)  Ú. v. ES L 373, 31.12.1991, s. 26.

      PRÍLOHA I

         PRVKY ÚDAJOV SÚVISIACE S VYHĽADÁVANÍM UVEDENÉ V ČLÁNKU 4

                  Položka

                  P/N (1)

                  Poznámky

                  Údaje o vozidle

                  P

                  Členský štát evidencie

                  P

                  Číslo vodičského preukazu

                  P

                  (A (2))

                  Údaje o delikte

                  P

                  Členský štát deliktu

                  P

                  Referenčný dátum spáchania deliktu

                  P

                  Referenčný čas spáchania deliktu

                  P

                  Účel vyhľadania

                  P

                  Kód typu deliktu, ako sa uvádza v článku 2:

                              1

                              =

                              prekročenie rýchlosti

                              2

                              =

                              jazda pod vplyvom alkoholu

                              3

                              =

                              nepoužitie bezpečnostného pásu

                              4

                              =

                              nezastavenie na červený svetelný signál na svetelnom signalizačnom zariadení

                              5

                              =

                              nedovolená jazda v jazdnom pruhu

                              10

                              =

                              jazda pod vplyvom drog

                              11

                              =

                              nepoužitie ochrannej prilby

                              12

                              =

                              nedovolené použitie mobilného telefónu alebo akéhokoľvek iného komunikačného zariadenia počas jazdy

         POSKYTOVANÉ PRVKY ÚDAJOV UVEDENÉ V ČLÁNKU 4

      Časť I.   Údaje o vozidlách

                  Položka

                  P/N (3)

                  Poznámky

                  Číslo vodičského preukazu

                  P

                  Číslo podvozku/VIN

                  P

                  Krajina, v ktorej je vozidlo evidované

                  P

                  Továrenská značka

                  P

                  (D.1 (4)) napr. Ford, Opel, Renault atď.

                  Obchodný typ vozidla

                  P

                  (D.3) napr. Focus, Astra, Megane

                  Kód kategórie EÚ

                  P

                  (J) mopedy, motocykle, automobily atď.

      Časť II.   Údaje o držiteľovi alebo vlastníkovi vozidla

                  Položka

                  P/N (5)

                  Poznámky

                  Údaje o držiteľoch vozidla

                  (C.1 (6))
                  Údaje sa týkajú držiteľa osvedčenia o evidencii príslušného vozidla.

                  Priezvisko (obchodné meno spoločnosti) držiteľa registračného osvedčenia

                  P

                  (C.1.1)
                  Pre priezvisko, tituly atď. sa použijú oddelené kolónky
                  a
                  meno sa uvedie vo formáte, ktorý umožňuje tlač.

                  Meno

                  P

                  (C.1.2)
                  Pre meno a iniciály sa použijú oddelené kolónky
                  a
                  meno sa uvedie vo formáte, ktorý umožňuje tlač.

                  Adresa

                  P

                  (C.1.3)
                  Pre ulicu, číslo domu, PSČ, miesto bydliska, krajinu bydliska atď. sa použijú oddelené kolónky
                  a
                  adresa sa uvedie vo formáte, ktorý umožňuje tlač.

                  Pohlavie

                  N

                  Muž/žena

                  Dátum narodenia

                  P

                  Právny subjekt

                  P

                  Jednotlivec, združenie, spoločnosť, firma atď.

                  Miesto narodenia

                  N

                  Identifikačné číslo

                  N

                  Identifikačné číslo, ktoré identifikuje osobu alebo spoločnosť.

                  Údaje o vlastníkoch vozidla:

                  (C.2) Údaje sa týkajú vlastníka vozidla.

                  Priezvisko (obchodné meno spoločnosti) vlastníka

                  P

                  (C.2.1)

                  Meno

                  P

                  (C.2.2)

                  Adresa

                  P

                  (C.2.3)

                  Pohlavie

                  N

                  Muž/žena

                  Dátum narodenia

                  P

                  Právny subjekt

                  P

                  Jednotlivec, združenie, spoločnosť, firma atď.

                  Miesto narodenia

                  N

                  Identifikačné číslo

                  N

                  Identifikačné číslo, ktoré identifikuje osobu alebo spoločnosť.

                  Informácie o držiteľovi/vlastníkovi sa neposkytujú v prípade vrakov, ukradnutých vozidiel alebo evidenčných čísel, alebo neplatného registračného osvedčenia. Namiesto toho sa odošle správa: „Táto informácia sa nezverejňuje.“

         (1)  P = povinné v prípade, keď je informácia k dispozícii vo vnútroštátnom registri, N = nepovinné.

         (2)  Harmonizované kódy v dokumentoch, pozri smernicu Rady 1999/37/ES z 29. apríla 1999 o registračných dokumentoch pre vozidlá (Ú. v. ES L 138, 1.6.1999, s. 57).

         (3)  P = povinné v prípade, keď je informácia k dispozícii vo vnútroštátnom registri, N = nepovinné.

         (4)  Harmonizované kódy v dokumentoch, pozri smernicu 1999/37/ES.

         (5)  P = povinné v prípade, keď je informácia k dispozícii vo vnútroštátnom registri, N = nepovinné.

         (6)  Harmonizované kódy v dokumentoch, pozri smernicu 1999/37/ES.

      PRÍLOHA II

         VZOR OZNÁMENIA

         uvedeného v článku 5

      [Titulná strana]

      VYHLÁSENIE KOMISIE TÝKAJÚCE SA PRÁVNEHO ZÁKLADU

         „Komisia berie na vedomie, že Rada aj Európsky parlament súhlasia s tým, aby sa právny základ, ktorý navrhuje Komisia, t. j. článok 91 ods. 1 písm. c) ZFEÚ nahradil článkom 87 ods. 2 ZFEÚ. Komisia sa v otázke dôležitosti dosahovania cieľov navrhovanej smernice týkajúcich sa zlepšenia bezpečnosti cestnej premávky zhoduje v názore s obidvomi spoluzákonodarcami, avšak je presvedčená, že článok 87 ods. 2 ZFEÚ nie je z právneho a inštitucionálneho hľadiska vhodným právnym základom, a preto si vyhradzuje právo použiť všetky právne prostriedky, ktoré má k dispozícii.“